Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: 30 A jogértelmezést bonyolítja, hogy a nemzeti alaptanterv (Nat.) kiadásáról szóló 130/1995. (X. 26.) Korm. rendelet az iskolai osztály fogalmát használja a
Paragraph Index: 296

30 A jogértelmezést bonyolítja, hogy a nemzeti alaptanterv (Nat.) kiadásáról szóló 130/1995. (X. 26.) Korm. rendelet az iskolai osztály fogalmát használja a kisebbségi oktatás elvei alcím alatt: „Minden kisebbségi oktatási formában a kisebbségi anyanyelv és irodalom, valamint a kisebbségi népismeret oktatása elsõ osztálytól a Nemzeti, etnikai kisebbség iskolai oktatásának, nevelésének irányelve szerint történik. Eszerint az anyanyelv és irodalom önálló tantárgy, a népismeret oktatható önálló tantárgyként vagy integráltan. Az iskolák pedagógiai programja a kisebbségi anyanyelven kívül más élõ idegen nyelv oktatását is tartalmazhatja.” Nem ennyire kézenfekvõ, de a törvény tiltó szabálya hiányában elképzelhetõnek tartjuk azt is, hogy a települési önkormányzat mint fenntartó – szülõi kérésre és saját belátása alapján – a kisebbségi oktatást akkor is megszervezze, ha az osztályalakítási kötelezettség nem terjed ki rá, illetve osztály a Kotv. alapján nem is hozható létre: megfelelõ pedagógiai program esetén megvalósíthatónak tartjuk a kisebbségi oktatás tartalmi követelményeinek megfelelõ iskolai csoport mûködtetését is. A Kotv. ugyanis széles körben biztosítja a differenciálást, lehetõvé teszi a projektoktatást, engedélyezhetõvé teszi a tanulmányi követelmények egy tanévben, illetve az elõírtnál rövidebb idõ alatti teljesítését is. Összegezve, a csoporton belüli tanulók közötti jelentõs korkülönbség sem zárja ki a kisebbségi nevelés-oktatás megvalósítását. Az irányelv és a Nat. együttes értelmezése alapján azonban kisebbségi nevelés-oktatás bevezetésére kizárólag elsõ évfolyamtól/osztálytól (és felmenõ rendszerben) kerülhet sor. Ebbõl következõleg: – több évfolyamhoz tartozó tanulóból összevont osztály létrehozása csak akkor lehetséges, ha az érintett évfolyamok tanulói már elsõ osztálytól részt vettek a kisebbségi oktatásban; – csoportképzés csak azonos évfolyamon belül vagy akkor jogszerû, ha az érintett évfolyamok/osztályok tanulói már elsõ osztálytól részt vettek a kisebbségi oktatásban. Az irányelv nem felel meg a Kotv. – pedagógiailag indokolt – felmenõ rendszerre vonatkozó szabályainak sem: pedagógiai programot – a Kotv. 51. § (1) bekezdése szerint, ahogy tanulmányi és vizsgakövetelményekben való változást általában is – bevezetni, módosítani ugyan csak a jóváhagyást követõ tanévtõl és felmenõ rendszerben lehet, de a törvényben megfogalmazott „érintett legalacsonyabb iskolai évfolyam”-on nem az elsõ, hanem a változással konkrétan érintett évfolyamot kell érteni. Az irányelv azzal, hogy kizárólag az elsõ évfolyamtól teszi lehetõvé kisebbségi nevelési-oktatási program szerint mûködõ osztály indítását, kizárja az elsõ osztálynál magasabb évfolyamra járó tanulók kisebbségi származású szüleinek a kisebbségi nevelés megválasztásához fûzõdõ jogát. Ezenkívül megakadályozza az elsõ osztálynál magasabb évfolyamra járó tanulók nemzeti és etnikai anyanyelvû-anyanyelvi oktatáshoz való jogának érvényesülését. Megjegyzést érdemel, hogy az irányelv az Alkotmánybíróság által kialakított szükségesség/arányosság-teszt próbáját sem állná ki, hiszen pedagógiailag is szükségtelenül (teljesen indokolatlanul) korlátozza a kisebbségi nevelés-oktatás céljainak a megvalósulását. Végül, de nem utolsósorban megjegyzést érdemel, hogy az irányelvben foglaltak betartása felveti annak a veszélyét is, hogy közvetlen hátrányos megkülönböztetés alakuljon ki. Megállapítottuk, hogy alkotmányos visszásságot okozott az is, hogy a törvényi szabályozáshoz képest az irányelv szûkebb meghatározását adta „az érintett legalacsonyabb iskolai évfolyam” fogalmának.31 A fentiek miatt jogalkotási javaslatokkal fordultunk az oktatási és kulturális miniszterhez annak érdekében, hogy a

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes